جمهور باشقانی رجب طیب اردوغان قودس دیپلماسی اوچون واتیکان و پاریسه سفر ائتمه گی پلانلاشدیریر.
تورکیه جمهور باشقانی رجب طیب اردوغان چاد-دان تونیسه اوچارکن اوچاقدا ژورنالیست‌لرین سوال‌لارینی جاوابلاندیردی.
اردوغان بون‌دان سونراکی اونجه لیکلرینین فیلیسطی‌نین دؤولت کیمی تانینماسی اولدوغونو بیلدیردی.
اردوغانین واتیکاندا قودسون ایستاتوسو باره‌سینده پاپا فرانجویس ایله اوز-اوزه دانیشاجاغینی قئید ائتدی.
تورکیه جمهور باشقانی رجب طیب اردوغان سودان پرزیدنتی عمر البشیر ایله باغلی آچیقلاما‌لار وئره‌رک 13 دسامبردا ایستانبول‌داکی ایسلام امکداش‌لیق تشکیلاتی‌نین قودس توپلانتی‌سی زامانی اولوسلار آراسی جزا محکمه‌سیندن مکتوب گلدیگینی دئدی و مسئله ایله علاقه‌دار بون‌لاری قئید ائتدی: "محکمه بو مکتوبوندا "البشیرین حبس اولونا‌راق طرفیمیزه وئریلمه‌سی"نی بیزدن طلب ائدیر. بیز اورانین عضوو دئییلیک.  بو گولمه‌لی‌دیر. ایسلام امکداشلیق تشکیلاتی‌نین عضوو کیمی بئله بیر توپلانتیدا ایشتیراک ائتمیش بیر اینسانی بیز سنه تسلیم ائدجییک؟ بو نئجه آنلاییش‌دیر، نئجه منطق‌دیر، نئجه حقوق‌دور؟ سن 251 اینسانیمی شهید ائدن فتح الله چی ترور تشکیلاتی‌نین (فتو) قولدورباشینی منه تسلیم ائتمک اوچون ان کیچیک بیر حرکت ائتمه‌یه‌جکسن. لاکین عمر البشیری مندن ایسته‌یه‌جکسن. چوخ گولونج موضع نوماییش ائتدیرن اولوسلار آراسی قوروم‌لار وار" .
جمهور باشقانی اردوغان تورکیه-آوروپا بیرلیگی موناسیبت‌لرینی ده دیرلن‌دیره‌رک: "نه آلمانیا ایله پروبلئمیمیز وار، نه هلند ایله، نه ده بلژیک ایله. پروبلئم‌لر اولوب، اما سون گؤروش‌لریمیز یاخشی اولدو. بیز آوروپا بیرلیگی اؤلکه‌لری ایله علاقه‌لریمیزین یاخشی اولماسینی آرزو ائدیریک" دئدی.
